Shirley Sparks

Shirley Sparks (oik. Sari Savunen) on suomalainen crossover-laulaja, esiintyvä taiteilija, lauluntekijä ja säveltäjä. Sparks esiintyy yksityis- ja yritystilaisuuksissa sekä suunnittelee ja toteuttaa solisti- ja teemakonsertteja.
Lokakuussa 2025 sai Vindängensalissa Espoossa kantaesityksensä Sparksin säveltämä, lauluja, elokuvallista taustamusiikkia ja äänimaisemia sisältämä multimediakonsertti "Mythos - Ikuinen tuli". Se on tehty yhteistyössä animaatio- ja multimediatuottaja, taiteilija, kirjoittaja Kalleheikki Kanniston (suomenkielinen tarina, englanninkieliset lyriikat, animaatio) kanssa. Pianistina toimi Janne Hovi. 
Pariisin inspiroima, Sparksin omia laulusävellyksiä sisältävä albumi, myöskin pianisti Janne Hovin kanssa äänitetty "Silhouettes of Paris," julkaistiin heinäkuussa 2025. Sen ensiesitys oli Vindängensalissa Espoossa syyskuussa 2024. 
Elokuussa 2023 julkaistiin Sparksin sävellysalbumi "Dreams of a Butterfly", joka on äänitetty pianisti Eliina Mäkiranta-Taalin kanssa. Laulusarjan kantaesitys oli Espoon tuomiokirkossa toukokuussa 2023. Levyillä olevien englanninkielisten laulujen musiikki liikkuu klassisen, populaarin ja musikaalin rajapinnoilla. 
Shirley Sparks on esiintynyt duo-kokoonpanolla eri pianistien sekä kitaristien kanssa sekä yhtyeiden solistina mm. Tampere-talossa, Espoon Sellosalissa, Lontoon Savoy-hotellissa, Pariisin amerikkalaisessa katedraalissa, Baltic Jazz -festivaalilla, Astoria Klubilla, Hakasalmen huvilassa, Albergan kartanossa, Espoon tuomiokirkossa, Turun Solo Sokos Hotel Seurahuoneella, Villa Bella Vistassa, Keski-Porin kirkossa, Porin Raatihuoneella, Taidegalleria Liisa Ekqvistillä, Turun vaakahuoneella, Ravintola Pörssissä, Radisson Blu Plaza -hotellissa sekä useissa muissa paikoissa. 
Ohjelmisto.
Sparks esittää traditionaalista melodista viihdemusiikkia sekä omaa sävellystuotantoaan. Sparks konsertoi myös ideoimillaan teemaohjelmistoilla. Sparksin säveltämä musiikki yhdistää klassista bel cantoa, populaarimusiikkia ja teatterillista musikaalimaisuutta. 
Taustaa.
Sparks aloitti musiikinopiskelun pianolla, kanteleella ja harmonikalla. Laulutunnit hän aloitti 15-vuotiaana kotikaupungissaan Porissa Sinikka Mansikkala-Westerlundin johdolla. Klassiselta äänialaltaan hän on korkea sopraano. Lukion jälkeen hän opiskeli vuoden Oriveden Opiston musiikkilinjalla minkä jälkeen aloitti kirkkomusiikkiopinnot Sibelius-Akatemian Kuopion yksikössä. Kaksi vuotta myöhemmin hän siirtyi opiskelemaan Kauniaisiin Työväen Akatemian kulttuurisihteerilinjalle ja jatkoi lauluopintoja yksityisesti Marjut Hannulan johdolla. Kulttuurisihteeriopintojen päätyttyä hän muutti vuodeksi Oxfordiin opiskelemaan Master of Arts -tutkinnon Oxford Brookes Universityssä erikoistuen englantilaisen oopperan historiaan ja brittiläiseen nykyteatteriin. Tuolloin hän esiintyi muun muassa opiskelijoiden oopperaproduktiossa "The Four Note Opera" Oxfordissa ja japanilaismusikaalissa "Kanawa" Edinburgh Festival Fringessä. Vuosina 2000–2002 sekä 2005 Sparks lauloi Savonlinnan Oopperajuhlakuorossa. Vuonna 2004 hän aloitti opiskelun Helsingin Metropolia Ammattikorkeakoulun vanhan musiikin linjalla, opiskellen barokkilaulua Päivi Järviön ja Juha Karvosen johdolla. Hän valmistui 2009 lied/oopperalinjalta laulupedagogiksi, laulunopettajinaan Marjut Hannula ja Margareta Haverinen-Brandt, tehden lopputyönsä Giuseppe Verdin "Il Trovatore" -oopperasta.
Vuoden 2015 keväällä hän vaihtoi klassisesta kevyempään ohjelmistoon ja otti taiteilijanimekseen Shirley Sparks.
Sävellystyö ja levytykset.
Sparksin sävellystuotantoon kuuluu mm. englannin-, suomen- ja italiankielisiä yksinlauluja, joululauluja, laulelmia ja tangoja.
2025: "Silhouettes of Paris" -levynjulkaisu Porin Raatihuoneella heinäkuussa (omakustanne, sävellykset, sovitukset, editointi, pianistina Janne Hovi)
2024: Musiikin säveltäminen Kalleheikki Kanniston avaruusaiheiseen immersiiviseen 360-asteiseen digitaaliseen videoprojektioon "The Grand Tour", The Lighthouse of Digital Art Gallery, Berlin. Galleria toimii nykyisin nimellä AURA.
2024: Musiikin säveltäminen World Cultural Councilin 40-vuotisjuhlavideoon.
2023: Sävellysalbumi "Dreams of a Butterfly" (omakustanne, sävellykset, sovitukset, editointi, pianistina Eliina Mäkiranta-Taal) 
2015: Albumi "Travellight", amerikkalaisia ikivihreitä standardeja (omakustanne, Shirley Sparks &amp; The Red Band)
2012: Musiikin sävellys ja sovitus Villilä Studioiden tuottamaan lyhytelokuvaan "The Good Cop."
2011: Sävellysalbumi "Pimeä valo ("omakustanne, sävellykset, sovitukset, instrumentointi, säestys, nimimerkillä Sari S., runot: Annikki Furuholm).
2008: Musiikin säveltäminen Annikki Furuholmin lastennäytelmään "Vesikansan tarinoita". 
Muu osaaminen.
Sparks on näytellyt useissa lyhytelokuvissa sekä teatteriproduktioissa ja opettanut äänenkäyttöä yksityisoppilaille, teatterilaisille ja kuoroille. Hän on lisäksi opiskellut teatteri-improvisaatiota, naamionäyttelemistä, teatterimaskeerausta ja kulttuurihistoriaa. Myös muodin ja teatteripuvustuksen historia on Sparksin kiinnostuksen kohteena, ja hän suunnittelee ja toteuttaa teemaesiintymisasunsa usein itse.